Yhteystiedot:

Hindrek Pikk

Yritysmarkkinointipäällikkö, Pohjoismaat

+372 565 5880
hindrek\_pikk@goodyear.com

LEHDISTÖTIEDOTE

**Krone hyväksyy uudet Goodyear ULTRA GRIP MAX T -talvirenkaat perävaunuihinsa**

*Uuden renkaan ensimmäinen tehdasasennus perävaunuun*

**Brysseli, 16.10.2015** – Krone tarjoaa ensimmäisenä perävaunuvalmistajana Goodyearin uusimmat perävaunujen talvirenkaat ensiasennusrenkaiksi. Tämä maineikas valmistaja on hyväksynyt Goodyear ULTRA GRIP MAX T -renkaat kokoina 385/65R22.5 ja 385/55R22.5 vaativissa talviolosuhteisissa käytettäviin perävaunuihin.

*”Olemme erittäin tyytyväisiä siihen, että Krone on ensimmäisenä perävaunuvalmistajana hyväksynyt uusimmat perävaunuihin tarkoitetut ULTRA GRIP MAX T -talvirenkaat”*, sanoo Goodyear Dunlop EMEAn kuorma-autorenkaiden OE-myyntijohtaja Peter Platje. *”Uusien Goodyear ULTRA GRIP MAX -renkaiden tarjoama erinomainen suorituskyky talviolosuhteissa auttaa ajoneuvoja toimimaan vaativissa talviolosuhteissa ja pysymään liikkeessä.”*

Uusi kuorma-autojen ULTRA GRIP MAX -talvirengasmallisto tarjoaa jopa 40 % enemmän pitoa lumella puoliksi kuluneena ja jopa 15 % enemmän kilometrejä[[1]](#footnote-1). Ohjaavien pyörien ULTRA GRIP MAX S -renkaat ja vetävien pyörien ULTRA GRIP MAX D -renkaat on tarkoitettu kuorma-autojen talvirenkaiksi, ja niissä on sekä virallinen 3-Peak-Mountain-Snowflake (3PMSF) -talvirengasmerkintä että M+S-symboli. 3PMSF-merkintä on voimassa myös silloin, kun vetävien pyörien renkaat ovat kuluneet jo 50-prosenttisesti[[2]](#footnote-2). Tämän ainutlaatuisen ominaisuuden ansiosta Goodyearin uusi kuorma-autojen talvirenkaiden mallisto auttaa pitämään kuorma-autot liikkeessä ja antaa mielenrauhaa niin kuljettajille kuin kuljetusyrityksille.

ULTRA GRIP MAX T -perävaunurengas on kehitetty selviytymään vaikeissa talviolosuhteissa, ja siinä on sekä 3PMSF-merkintä että M+S-symboli. Kronen asentamien renkaiden täydelliset tekniset tiedot ovat 385/65R22.5 160 K 158 L ja 385/55R22.5 160 K 158 L.

**Tietoja Goodyearista**

Goodyear on yksi maailman suurimmista rengasyhtiöistä. Sillä on noin 67 000 työntekijää, ja se valmistaa tuotteitaan 50 tuotantolaitoksessa 22 maassa eri puolilla maailmaa. Sen kaksi innovaatiokeskusta Akronissa, Ohiossa, ja Colmar-Bergissa, Luxemburgissa, pyrkivät kehittämään ensiluokkaisia tuotteita ja palveluita, jotka edustavat tekniikaltaan ja suorituskyvyltään alan huippua.

Goodyear Dunlop Europen rengasvalikoima hyötyajoneuvoille ja linja-autoille sisältää yli 400 eri mallia ja 55 kokoa. Monet maailman johtavista hyötyajoneuvovalmistajista, kuten DAF, Iveco, MAN, Mercedes-Benz, Renault Trucks, Scania ja Volvo, asentavat Goodyearin renkaat vakiona. Lisäksi Goodyear toimittaa renkaita kaikille suurimmille perävaunujen valmistajille. Goodyearin palveluvalikoima on yksi alan laajimmista, ja siihen lukeutuvat mm. Fleet First, joka sisältää TruckForce-palveluverkon, ympärivuorokautinen ServiceLine-tiepalvelu, verkkopohjainen FleetOnlineSolutions-huoltojärjestelmä ja Goodyearin Retread-tekniikat.

Lisätietoja Goodyearista ja sen tuotteista on saatavilla osoitteessa www.goodyear.com.

1. Goodyear Innovation Center Luxemburgin (GIC\*L) lokakuusta 2013 heinäkuuhun 2014 asti koon 315/80R22.5 renkaille suorittamat vertailukokeet osoittavat, että uusi Goodyear ULTRA GRIP MAX D tarjoaa jopa 40 % enemmän pitoa lumella verrattuna Goodyear ULTRA GRIP WTD -renkaisiin. Goodyear GIC\*L:n suorittamat laskelmat osoittavat, että uusien vetävien Goodyear ULTRA GRIP MAX D -renkaiden ennakoidaan tarjoavan mahdollisesti jopa 15 % enemmän ajokilometrejä verrattuna Goodyear ULTRA GRIP WTD -renkaisiin. Todelliset tulokset voivat vaihdella esimerkiksi tie- ja sääolosuhteiden, rengaskoon, rengaspaineiden ja ajoneuvon kunnon mukaan. [↑](#footnote-ref-1)
2. Goodyear GIC\*L:n sisäiset kokeet lokakuusta 2013 heinäkuuhun 2014. [↑](#footnote-ref-2)